Alloa Athletic FC

Alloa Athletic Football Club er en skotsk fotballklubb fra småbyen Alloa i Clackmannanshire. Klubben spiller i Scottish Championship. Klubbens hjemmebane er Recreation Park.
 Historie 
Klubben ble stiftet i 1878 under navnet Clackmannan County Football Club. Året etter skiftet de navn til Alloa Association Football Club, og i 1883 til Alloa Athletic Football Club. Klubben tok i bruk Recreation Park som sin hjemmebane i 1895, og spilte i flere ligaer før de i 1921 ble valgt inn i Division 2 i Scottish Football League. Klubben markerte seg umiddelbart, og vant divisjonen i sin første sesong. De rykket imidlertid ned igjen etter bare én sesong i Division 1.

I 1939 rykket Alloa Athletic opp i øverste divisjon for andre gang. Denne gangen ble oppholdet i øverste divisjon enda kortere enn første gang, siden ligaen ble innstilt etter 5 serierunder på grunn av utbruddet av 2. verdenskrig. Alloa Athletic lå på 15.-plass (av 20 lag) da serien ble avbrutt. Da ligaen kom i gang igjen i 1946, ble klubben plassert på nivå 2. Der ble klubben værende helt til ligaen ble omstrukturert til tre divisjoner i 1975, og de rykket ned i nye Second Division (nivå 3).

De neste årene rykket Alloa Athletic flere ganger opp og ned mellom nivå 2 og 3. Da ligaen ble omstrukturert til fire divisjoner i 1994, rykket klubben ned i nye Third Division (nivå 4). Flere opp- og nedrykk fulgte, og klubben rykket foreløpig siste gang ned fra nivå 2 i 2003.

Alloa Athletics eneste større trofé kom i 2000, da de vant Challenge Cup, en cup for lagene på nivå 2, 3 og 4. De slo Inverness Caledonian Thistle 5-4 på straffespark, etter 4-4 etter ekstraomganger.

 Sesonger 
SesongNivåLigaPlassEksterne lenker 2010.—2011. 3. League One 9.http://www.rsssf.com/tabless/scot2011.html 2011.—2012. 4. League Two 1.http://www.rsssf.com/tabless/scot2012.html 2012.—2013. 3. League One 2.http://www.rsssf.com/tabless/scot2013.html 2013.—2014. 2. Championship 8.http://www.rsssf.com/tabless/scot2014.html 2014.—2015. 2. Championship 9.http://www.rsssf.com/tabless/scot2015.html 2015.—2016. 2. Championship 10.http://www.rsssf.com/tabless/scot2016.html 2016.—2017. 3. League One 2.http://www.rsssf.com/tabless/scot2017.html 2017.—2018. 3. League One 3.http://www.rsssf.com/tabless/scot2018.html 2018.—2019. 2. Championship 8.http://www.rsssf.com/tabless/scot2019.html 2019.—2020. 2. Championship 8.  http://www.rsssf.com/tabless/scot2020.html 2020.—2021. 2. Championship 10.  http://www.rsssf.com/tabless/scot2021.html 2021.—2022. 3. League One 6.  http://www.rsssf.com/tabless/scot2022.html

 Klubbrekorder 
 Beste ligasesong: 20.-plass (av 20 lag) i 1. divisjon i 1923. (15.-plass (av 20 lag) i 1. divisjon da serien ble avbrutt etter 5 serieomganger høsten 1939.)
 Beste sesong i skotsk FA-cup: Kvartfinale i 1939, 1961 og 1989
 Beste sesong i Challenge Cup: Vinner i 2000
 Høyeste tilskuerantall: 15 467 mot Celtic 5. februar 1955 (skotsk FA-cup 5. runde)
 Største seier: 9-0 mot Selkirk 28. november 2005 (skotsk FA-cup 1. runde)
 Største tap: 0-10 mot Dundee (hjemme) 8. mars 1947 (B Division) og mot Third Lanark (hjemme) 8. august 1953 (Scottish League Cup, gruppespill)

 Litteratur 
 Sky Sports Football Yearbook. Headline Publishing Group, London 2008. ISBN 978 0 7553 1820 9
 Gordon Smailes: The Breedon Book of Scottish Football Records. Breedon, Derby 1995. ISBN 1-85983-020-X
 Paul & Shirley Smith: The Ultimate Directory of English & Scottish Football Grounds. Yore Publications, Harefield 2005. ISBN 0954 783042

Referanser

 Eksterne lenker 


Kategori:Fotballag i Skottland
Kategori:Clackmannanshire
Kategori:Fotballag etablert i 1878
Kategori:1870-årene i Skottland
Kategori:Sport i Storbritannia i 1878